Laster innhold, vennligst vent.. For å se dette innholdet, må du aktivere JavaScript i nettleseren din.

– Jeg er veldig skuffet, nesten sjokkert. Det er fortjent, det er det verste av alt. Hadde det ikke vært for Andreas Linde, hadde vi sluppet inn flere, sier Solskjær til NRK etter kampen.

Etter 90 minutter var det målløst i Brattvåg, og det ble ekstraomganger på Nordvestlandet. I ekstraomgangene var det hjemmelaget som var sterkest.

På overtid i første ekstraomgang satte Daniel Stensøe inn 1-0, som ble kampens eneste mål. Men de gulkledde hadde flere sjanser, og kunne fort ha scoret flere.

UTE: Ole Gunnar Solskjær og Molde. Her avbildet i seriekamp mot Vålerenga. Foto: Terje Pedersen / NTB scanpix

– Brattvåg er kanskje bedre

118 minutter var spilt da Daniel Chima Chukwu fikk en stor sjanse, men han klarte bare å lempe lærkula rett i fanget på Brattvågs keeper Henrik Reite Hansen.

– Jeg ser at Brattvåg er like gode som oss, de er kanskje bedre. Det sier meg hvor vi ligger i landskapet. Jeg er veldig flau, og jeg beklager til dem som har tatt turen. Vi stilte med alle vi hadde, og det skal være godt nok. Men det var det ikke, sier Solskjær til NRK.

Molde stilte toppet, men Daniel Stensøe scoret det eneste målet på Brattvåg stadion.

– Det er utrolig deilig. Vi hadde troen hele tiden. Det var deilig at det holdt helt inn, sier Stensøe til NRK.

Møtte Vålerenga 2 i helgen

Mens Molde møtte Odd sist helg er Brattvåg vant til langt mindre fasjonabel motstand. Sist helg slet de seg til 3-2-seier over Vålerenga 2, og til helgen venter Egersund.

– Vi skulle helst unngått ekstraomganger med tanke på helgen, sier trener Karl Oskar Fjørtoft til NRK.

1–0 til Brattvåg betyr at de blåkledde er ferdige i cupen for i år. Det er det andre eliteserielaget som takker for seg i cupen i 2018. Tidligere onsdag røk Sandefjord ut etter 0-3-tap mot Skeid.

I Brattvåg-leiren var de ikke like overrasket. Kort tid etter kampslutt la klubben ut denne meldingen på Twitter: